Detroit (NFL, 1920-årene)

Detroit hadde fire lag i National Football League før Detroit Lions. Heralds spilte i 1920 og hadde spilt som et uavhengig lag siden 1905. Tigers, en fortsettelse av Herals, spilte i 1921 før de ble oppløst midt i sesongen og sendte spillerne til Buffalo All-Americans. Panthers konkurrerte i 1925 og 1926, og Wolverines var aktive i 1928.

Lagenes historie

Detroit Heralds/Tigers
I 1905 organiserte en rekke spillere for University of Detroit ledet av Bill Marshall Heralds som et amatørlag etter at universitetet valgte å ikke stille med et amerikansk fotballag. Selv om universitetet stilte med et amerikansk fotballag i 1906 fortsatte Heralds å spille som et amatørlag. I 1911 gikk laget over til å være semiprofesjonelt. I 1916 hentet laget inn flere spillere utenbys for å erstatte noen av de eldre spillerne, hvor neon hadde spilt for Heralds siden 1905.

Til tross for at laget ikke var basert i Ohio spilte Heralds flere kamper mot lag i Ohio League. I 1917 gikk laget 8–2, hvor de eneste tapene kom mot Ohio League-mesterne Canton Bulldogs og et militærlag fra Battle Creek. Heralds var et av få lag som spilte i 1918, da de fleste måtte enten ta et pauseår eller begrense seg til å spille mot lokale lag på grunn av første verdenskrig og spanskesyken. Heralds hadde en full terminliste og reiste for bortekamper, og avsluttet sesongen 6–2. De eneste nederlagene kom mot Ohio League-mesterne Dayton Triangles. Da lagene som hadde vært inaktive kom tilbake for å spille i 1919 gikk Heralds 1–4–2, som inkluderte nederlag mot Bulldogs og Massillon Tigers.

I 1920 ble American Professional Football Association, senere omdøpt National Football League, stiftet. Selv om Heralds ikke var et offisielt medlem ble de inkludert i tabellen for den første sesongen. Heralds hadde et sesongresultat på 2–3–3.

Heralds ble omorganisert til Detroit Tigers, oppkalt etter byens baseballag, før 1921-sesongen. Etter en seier og en uavgjort i sesongens to første kamper tapte Tigers de fem neste. Flere spillere klaget på å ikke bli betalt og forlot laget etter sesongen, og i midten av november ble laget offisielt oppløst. De gjenværende spillerne ble tildelt Buffalo All-Americans.

Detroit Panthers
I 1925 fikk Detroit sitt andre NFL-lag da Detroit Panthers ble stiftet. Laget ble organisert av den fremtidige Hall of Fameren Jimmy Conzelman. Conzelman var en quarterback som nylig hadde spilt for Decatur Staleys, Rock Island Independents og Milwaukee Badgers. Conzelman var lagets eier, trener og startende quarterback. Panthers begynte sesongen 8–1, men et 6–3 tap mot Independents på Thanksgiving Day slo dem ut av førsteplass og de endte sesongen på tredje.

Panthers hadde et håp om å bygge på 1925-sesongen, men endte opp med å starte 1926-sesongen 0–3. Etter å ha spilt 4–0–2 i de neste seks kampene, tapte de i de tre siste. Conzelman gav opp på laget og tok heller en stilling som spiller og trener for Providence Steam Rollers.

Detroit Wolverines

Etter -sesongen ble Cleveland Bulldogs solgt til en investorgruppe som flyttet laget til Detroit. Med hovedtrener LeRoy Andrews byttet laget navn til Detroit Wolverines, oppkalt etter quarterback Benny Friedmans alma mater Michigan Wolverines. Wolverines endte 1928-sesongen på tredjeplass med et sesongresultat på 7–2-1, hvor de to nederlagene kom mot Providence Steam Rollers og Frankford Yellow Jackets, som endte sesongen på første- og andreplass.

Under offseasonen viste Tim Mara, eier av New York Giants, interesse i å hente inn Friedman. Istedenfor å bytte ham til seg kjøpte Mara hele laget og deaktiverte det, som sendte Friedman og resten av Wolverines’ spillere til New York. Det skulle ta seks år før NFL returnerte til byen, da Portsmouth Spartans ble til Detroit Lions i 1934.

Tidligere Thanksgiving Day-kamper
Dagens Lions er kjent for å spille kamper på Thanksgiving Day, og dette var også sant for de historiske lagene fra byen:
Heralds mot Canton Bulldogs  i 1917 (tapte 7–0)
Heralds at Dayton Triangles i 1920 (tapte 28–0)
Tigers, sammenslått med Buffalo All-Americans, at Chicago Staleys i 1921 (vant 7–6)
Panthers mot Rock Island Independents i 1925 (tapte 6–3)
Panthers mot Los Angeles Buccaneers i 1926 (tapte 9–6)
Wolverines mot Dayton Triangles i 1928 (vant 33–0)

Pro Football Hall of Famere

Sesongresultater

Referanser

Eksterne lenker
Detroit Heralds’ historie
Detroit Panthers’ historie
Detroit Wolverines’ historie

Tidligere lag i National Football League
Sport i Michigan